*Nye nemme chokoladeknapper fra ODENSE:*

**Nu bliver det endnu nemmere at smelte chokolade**

**Odense Marcipan gør det nemmere for bage- og konfektglade danskere at smelte chokoladen til kagen, desserten eller konfekten. De praktiske knapper har testet godt og hyldes af svenske konsumenter, som allerede har kendt til produktet fra Odense Marcipan i et års tid.**

**Fra oktober måned introduceres de tre varianter, mørk (53% kakao), lys (38% kakao) og hvid chokolade også på det danske marked.**

Med ODENSE Chokoladeknapper er det let at dosere rette mængde, smelteprocessen er hurtigere, og der behøves ingen kniv til at hakke chokoladen. Desuden er emballagen praktisk med en genluk-lynlås.

Chokoladeknapperne er pakket i 150 g poser, og så smager de så godt, at de frister til at blive spist som de er. Chokoladeknapperne kommer til at koste ca. 24,95 kr. per pose i butikkerne.